束存敬

束存敬（），字心一，號坰野，河南開封府陳州項城縣人，清朝初年政治人物。

生平
萬曆四十六年（1618年）戊午科河南鄉試舉人，年方弱冠。明亡仕清，順治六年（1649年）己丑科會試，順治九年（1652年）補壬辰科殿試，登進士。順治十四年（1657年）任直隸廣平府推官，陞吏部文選司主事，不久卒清宣統三年石印本《項城縣志·卷二十三》：國朝 束存敬，字心一，號坰野，其先東海蘭陵人也。漢太傅疏廣之後，廣曾孫孟逹避莽難，易今姓。至晉代束皙為著作郎，卜居於吳之丹陽，名儒輩出，組緌蟬聯。明初，一支遷項。祖朝陽，由明經授平陽學博。存敬少穎異，甫弱冠，登賢書。時居停主人偶不謹於扃鑰，將鹿鳴大典所賚，悉為梁上君子持去。當事督居停償之，謝曰：「予不忍以此累主人也。」生平淡忘利祿，因遘疾不計偕者十餘年。鍵戶攻岐黃術，曉暢宗旨。暇則為詩詞，尤善鍾王體。於人城府不設藹如也。癸未，避亂淮上，不受逆闖偽銜，詩子有受累者弗顧。乙酉旋里，饘粥幾不給，處之泰然。順治己丑赴禮闈，成進士。壬辰對策，丁酉選廣平司李。至則清理案牘，數年未結者，旬日結之。蒞官四禩，寬猛得宜，多所平反。著有《祥刑錄》一卷。諸上臺交章薦，欽取銓部主政。未幾卒。子七人，皆入庠。仲子紳，字見齋，號珂里，屢薦不售，貢成均，授弘文院內閣撰文中書，擢維揚郡丞，厯攝高郵、江都、如皋、興化四邑篆，革弊鋤奸，隨車所至，頌聲作焉。以內艱旋里，惟餘清風兩袖而已。甘心林下，與邑賢詩酒聯歡，杜門課子以自娛。。

著作
有《祥刑錄》一卷。

參考文獻

C
Category:項城人
Category:清朝推官
Category:清朝吏部文選司主事